​ພວກ​​ສະໜັບ​ສະ​ໜຸນ​ ທ່ານ Morsi ປະ​ທະ ກັບ​ກໍາລັງ ​ຮັກສາ​ຄວາມ​ປອດ​ໄພ ​​ອິຈິບ (ວີດິໂອ/ສະໄລດ໌)
ການ​ຕໍ່ສູ້​ກັນ​ໄດ້​ເລີ່​ມ​​ໃນ​ແລງ​ວັນ​ຈັນ​ວານ​ນີ້ ​ແລະ​ຍືດ​ເຍື້ອມາຈົນ​ຮອດ ​ເຊົ້າ​ວັນ​ອັງຄານ​​ນີ້ ຊຶ່ງ​ສ່ວນ​ໃຫຍ່​ແລ້ວ ​ແມ່ນ​ຢູ່​​ໃຈກາງ​ກຸງ​​ໄຄ​ໂຣ.
ທາງການອີຈິບກ່າວວ່າ ການປະທະກັນໃນຄືນແລ້ວນີ້ ລະຫວ່າງ ກອງກໍາລັງຮັກສາຄວາມປອດໄພຂອງອິຈິບ ແລະພວກທີ່ສະໜັບ ສະໜຸນປະທານາທິບໍດີ Mohamed Morsi ທີ່ຖືກໂຄ່ນລົ້ມນັ້ນ ໄດ້ເຮັດໃຫ້ມີຢ່າງນ້ອຍ 7 ຄົນ ເສຍຊີວິດ ແລະອີກ 261 ຄົນໄດ້ ຮັບບາດເຈັບ ການຕໍ່ສູ້ກັນໄດ້ເລີ່ມຂຶ້ນໃນແລງວັນຈັນວານນີ້ ແລະຍືດເຍື້ອ ມາຈົນຮອດເຊົ້າມືດຂອງວັນອັງຄານມື້ນີ້ ຊຶ່ງສ່ວນໃຫຍ່ແລ້ວ ແມ່ນຢູ່ໃຈກາງກຸງໄຄໂຣ ພວກທີ່ສະໜັບສະນູນທ່ານ  Morsi ຍັງສືບຕໍ່ທວງໃຫ້ ນໍາເອົາທ່ານກັບຄືນມາສູ່ອໍານາດ ຕໍາຫຼວດໄດ້ຍິງແກ໊ສນໍ້າຕາໃສ່ພວກທີ່ຈົງຮັກພັກດີຕໍ່ທ່ານ Morsi ທີ່ຕອບໂຕ້ຄືນໂດຍການ ແກ່ວງກ້ອງຫີນໃສ່ຕໍາຫຼວດ ພວກປະທ້ວງຍັງໄດ້ຕັນ ຈະຕຸລັດ Ramses ຂອງກຸງໄຄໂຣ ໄວ້ອອກແລະຂົວແຫ່ງນຶ່ງ ຊຶ່ງເຮັດໃຫ້ມີການຍິງແກ໊ສນໍ້າຕາຈາກທາງຝ່າຍຕໍາຫຼວດ ທີ່ໄດ້ ຍູ້ດັນພວກເຂົ້າເຈົ້າໃຫ້ຖອຍກັບໄປນັ້ນ ນອກນັ້ນແລ້ວ ກໍຍັງມີພວກໄປນັ່ງປະທ້ວງ ຢູ່ທາງງນອກວັດ Rabia el-Adawija ໃນເມືອງ Nasir ຂອງກຸງໄຄໂຣ ຊຶ່ງເປັນທີ່ໝັ້ນຂອງກຸ່ມພະລາດອນພາບມຸສລິມຂອງທ່ານ Morsi ພວກຜູ້ນໍາຂອງກຸ່ມອິສລາມດັ່ງກ່າວໄດ້ສາບານ ຈະເພີ່ມທະວີການປະທ້ວງຂອງພວກຕົນ ຂຶ້ນອີກ ມີການປະທ້ວງໃນບາງເຂດອື່ນໆຢູ່ທົ່ວອີຈິບເຊັ່ນກັນ ຊຶ່ງຮວມທັງໃນເມືອງ Alexandria ນໍາ ໃນວັນຈັນວານນີ້ ຮອງລັດຖະມົນຕີການຕ່າງປະເທດສະຫະລັດ ທ່ານ William Burns ໄດ້ພົບປະກັບພວກຜູ້ນໍາຂອງລັດຖະບານຊົ່ວຄາວທີ່ກອງທັບຈັດຕັ້ງຂຶ້ນມາ ຊຶ່ງກໍາລັງພະຍາ ຍາມຈະຈັດຕັ້ງປະຕິບັດ ແຜນການປົກຄອງປະເທດໃນໄລຍະຂ້າມຜ່ານ